OzLabs/hebrew-wiki-articles huggingface dataset:
לבין אוזטונאלי

לבין מטה אוזטונאלי (, נולד ב-15 במרץ 1996 בהמבורג שבגרמניה) הוא כדורגלן גרמני ממוצא טורקי המשחק בעמדת הקשר בהמבורג מהבונדסליגה השנייה.

==קריירת מועדונים==
אוזטונאלי שיחק כנער במשך שבע שנים בהמבורג, אך לא עלה לקבוצה הבוגרת, ובפברואר 2013 חתם על חוזה מקצועני לחמש שנים בבאייר לברקוזן, החל מעונת 2013/14. באוגוסט 2014 ערך אוזטונאלי את הופעת הבכורה שלו בניצחון 1–3 על פרייבורג, כשהחליף את גונסלו קסטרו. אוזטונאלי היה בן 17 שנים -146 ימים במשחק זה, והפך לשחקן הצעיר ביותר בתולדות באייר לברקוזן שמשחק בבונדסליגה, ובמקום ה-11 בתולדות הבונדסליגה. באוגוסט 2014 נבחר אוזטונאלי במקום השני בדירוג השחקנים הצעירים הטובים ביותר בבונדסליגה עד גיל 18, לאחר חברו לבאייר לברקוזן, יוליאן בראנדט, וזכה במדליית כסף במסגרת פרס פריץ ואלטר.

בדצמבר 2014, לאחר שערך 15 הופעות ליגה במדי באייר לברקוזן, הושאל אוזטונאלי לשנה וחצי לורדר ברמן. את שערו הראשון בקבוצה הבקיע אוזטונאלי במחזור האחרון של עונת 2014/15, שבו הפסידה ורדר ברמן 2–3 לבורוסיה דורטמונד, וסיימה את העונה במקום העשירי. בעונת 2015/16 הסתבכה ורדר ברמן בתחתית, ונשארה בליגה רק במחזורים האחרונים. לאוזטונאלי, שהיטיב לשחק בשלהי העונה, היה חלק בהישארותה של ורדר ברמן, כאשר הבקיע שער ובישל בניצחון 2–6 על היריבה לתחתית שטוטגרט, והצטיין בניצחון 0–1 על איינטרכט פרנקפורט במחזור הסיום, שהשאיר את ורדר ברמן בליגה ללא צורך במבחני הישרדות, אליהם נשלחה פרנקפורט. בתום העונה היו ספקולציות שאוזטונאלי יישאר בורדר ברמן בהשאלה, אך רודי פלר, מנהלה המקצועי של באייר לברקוזן, החליט להשיבו לקבוצתו, והצהיר כי אוזטונאלי יהיה חלק מבאייר לברקוזן בעונת 2016/17.

על אף הצהרתו של פלר, באוגוסט 2016 חתם אוזטונאלי על חוזה לחמש שנים במיינץ 05, וערך את הופעת הבכורה במחזור הפתיחה של עונת 2016/17 מול בורוסיה דורטמונד, כשהחליף את סואט סרדר. במחזור השני, הבקיע אוזטונאלי את שער הבכורה שלו במיינץ, בתיקו 4-4 מול הופנהיים. בספטמבר 2016 הבקיע אוזטונאלי את שער הבכורה שלו במסגרת אירופית, שהיה שער ניצחון מול גבאלה בתוצאה 2–3, בשלב הבתים של הליגה האירופית. אוזטונאלי שיחק בסך הכל חמש עונות במיינץ, ולרוב היה שחקן הרכב, כשמיינץ מסיימת במרכז הטבלה או בתחתית. 

בקיץ 2021 חתם אוזטונאלי באוניון ברלין מהבונדסליגה. בעונת הבכורה שלו בקבוצה, 2021/22, ערך אוזטונאלי 18 הופעות ליגה. בעונת 2022/23 ערך אוזטונאלי שתי הופעות בלבד. בקיץ 2023 עזב את הקבוצה וחתם בהמבורג מהבונדסליגה השנייה. 

==קריירה בינלאומית==
אוזטונאלי שיחק בכל הנבחרות הצעירות של גרמניה, ובשנת 2014 זכה עם נבחרת גרמניה עד גיל 19 באליפות אירופה לנבחרות עד גיל 19, שנערכה בהונגריה, לאחר ניצחון 0–1 בגמר על הנבחרת המקבילה של פורטוגל. בחצי הגמר, הבקיע אוזטונאלי שער בניצחון 0–4 על הנבחרת המקבילה של אוסטריה. אוזטונאלי ערך 30 הופעות והבקיע 7 שערים במדי נבחרת גרמניה בכדורגל עד גיל 21, אך מעולם לא שיחק בנבחרת גרמניה הבוגרת.

==חיים אישיים==
אוזטונאלי הוא נכדו של אחד מגדולי הכדורגלנים הגרמניים בכל הזמנים, אובה זלר.

אביו של אוזטונאלי הוא ממוצא טורקי, ומשמש כסקאוט בהמבורג.

==תארים==
עם נבחרת גרמניה עד גיל 19:
* אליפות אירופה בכדורגל עד גיל 19: 2014

תארים אישיים:
* מדליית פריץ ואלטר: מדליית כסף, 2014

== קישורים חיצוניים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באייר לברקוזן
קטגוריה:כדורגלני ורדר ברמן
קטגוריה:כדורגלני מיינץ 05
קטגוריה:כדורגלני המבורג
קטגוריה:המבורג: כדורגלנים
קטגוריה:כדורגלני אוניון ברלין
קטגוריה:גרמנים שנולדו ב-1996
אלישבע בסביץ'

אלישבע (בורשטין) בסביץ (פינסק, רוסיה, 1856 – צידון, לבנון, 26 במאי 1936), הייתה מורה, מחנכת, עיתונאית, סופרת וממנהיגות מועצת הפועלות.

==ביוגרפיה==
אלישבע נולדה למקסימה וזלמן בורשטיין בשנת ה'תרט"ז (1856) בעיירה פינסק (באותם ימים ב). אביה שלח אותה ללמוד לימודים כלליים, אך דאג גם שתלמד עברית ויהדות. לאחר לימודיה הצטרפה לתנועת חובבי ציון ברוסיה, והייתה מראשוני חברי התנועה. היא שימשה כמורה לעברית בעיירת מגוריה, וכן בקרמנצ'וג, והייתה אחת הפעילות המרכזיות בהנחלת השפה העברית ליהודי רוסיה. בתקופה זו נישאה לשלמה בסביץ' ונולדו להם שלושה ילדים.

שלמה היה חבר באגודת האלף, אשר תכננה לאגד בתוכה 1,000 חברים, ולרכוש עבורם אדמות בארץ ישראל. ואכן, בשנת ה'תרנ"א, כאשר עלתה המשפחה לארץ ישראל, הייתה מוכנה עבורם חלקת קרקע במושבה עין זיתים שליד העיר צפת. היישוב שהיה מבוסס על גידול כרמים לא צלח, ובשנת ה'תרנ"ו, עברה המשפחה להתגורר במטולה.

בסביץ' שראתה בהוראה (ובמיוחד בהוראת העברית) משימת חיים, החלה ללמד בבית הספר הראשון לבנות בצפת עוד בתקופת מגוריהם בעין זיתים, ועם המעבר לימדה גם במטולה, ביסוד המעלה, ובראש פינה. מאוחר יותר לימדה גם בפתח תקווה. בכל מקום בו לימדה ראתה כמטרה לא רק להעביר לתלמידים, את החומר, אלא גם לחבבו עליהם. 

במטולה לימדה בסביץ' עברית, תוך שיתוף פעולה עם המורים יצחק אפשטיין וחיים שמחה וילקומיץ, אשר נודעו בשיטותיהם החינוכיות הטבעיות, ובמבטא העברי הגלילי, אותו אימצו. הלימודים התקיימו בבית הספר שנבנה במיוחד למטרה זו, וכלל עשרה חדרי לימוד מסודרים בצורת האות חי"ת. באותם ימים נהגה בסביץ' לפרסם סיפורים קצרים, מחיי היישוב, בעיתוני התקופה. הקשר עם אפשטיין היה יותר מאשר קשרי עבודה, והם היו ידידים והחליפו ביניהם מכתבים גם כאשר אפשטיין גר ביפו, ובסביץ' נשארה בצפון.

במסגרת המיזם שלו לעודד נשים יהודיות לשלוח ידן בכתיבה יוצרת, שכנע אליעזר בן-יהודה את בסביץ' לקחת חלק בעיתון הילדים שלו "עולם קטן", והיא אכן פרסמה מעל בימה זאת סידרה של מכתבים שכתבה, בשם "מכתבים מן הגליל". 

בכל אותה תקופה סובבה בסביץ' במושבות וערי הגליל, ולימדה עברית בהתנדבות. מלבד העשייה למען תחיית השפה העברית, לחמה בעוז כנגד שיטת העבודה של פקידי הברון, אותה כינתה "עריצות", למלחמתה זאת נתנה ביטוי במאמריה שפורסמו בהשקפה ובהצבי.

בשנת 1926 נפטר שלמה, ובסביץ' נותרה לבדה במטולה. לאחר שנתיים בהן הידרדרה בריאותה, עברה להתגורר בבית בנה וכלתה בצידון, ובשנת 1936 נפטרה בצידון והיא בת 76.

==לך בכוחך זה==
שיר היתולי שכתבה בסביץ', המראה את חדות לשונה. (מתוך: הארכיון הציוני המרכזי) 

==הערות שוליים==

קטגוריה:חובבי ציון
קטגוריה:נשות העלייה הראשונה
קטגוריה:אנשי העלייה הראשונה
קטגוריה:מורות לעברית
קטגוריה:ארץ-ישראלים שנולדו ב-1856
קטגוריה:ארץ-ישראלים שנפטרו ב-1936
רצף ייחוס

ההדפסה הראשונה של רצף הייחוס האנושי מוצג כסדרת ספרים המוצגים ב[[אוסף ולקם, לונדון. סידרה זו מכילה מעל מאה כרכים באורך של אלפי עמודים, ובתוכם כ-3.4 מיליארד נוקליאוטידים, בגודל כתב קטן מאוד שכמעט בלתי ניתן לקריאה בעין בלתי מזוינת.]]
רצף ייחוס או גנום ייחוס (באנגלית: Reference Genome או Reference Assembly) הוא מאגר דיגיטלי של רצף נוקליאוטידים, שמטרתו לייצג את הגנום של יצור מסוים. רצף הייחוס מורכב על ידי מדענים בצורה חישובית מרצפי ה-DNA של כמה פרטים שונים, ולכן רצף הייחוס לא משקף במדויק את הגנום של פרט בודד. במקום זאת, הרצף מייצג פסיפס של גנום הפלואידי שמקורו מהפרטים השונים. לדוגמה, רצף הייחוס האנושי GRCh37 הורכב על ידי ה- Genome Reference Consortium על בסיס רצפי הגנום של 13 תורמים שונים אנונימיים מהעיר באפלו, ניו יורק. סוג הדם המוצג ברצף הייחוס האנושי הוא O, אך ישנם אנוטוציות לשאר סוגי הדם.

עם ההוזלה במחיר הריצוף ופיתוח טכנולוגיות לריצוף של גנומים שלמים, נוצרים רצפי ייחוס של יצורים חדשים, וכן גרסאות מעודכנות יותר ליצורים להם כבר קיים רצף ייחוס. רצפי הייחוס משמשים כבסיס עליו מרכיבים את הרצף שרוצף. רצף הייחוס הוא אומדן טוב לכל פרט באוכלוסייה. עם זאת, ישנם אזורים בעלי גיוון אללי, כמו ה-MHC באדם והחלבונים העיקריים בדרכי השתן בעכברים, בהם יכולים להיות הבדלים משמעותיים בין הפרט לבין רצף הייחוס. לאזורים אשר ידוע כי קיים בהם שונות גדולה באוכלוסייה יש לרוב לוקוסים אלטרנטיביים באזורים הרלוונטיים.

השוואה בין גרסה 36 של רצף הייחוס האנושי לרצפו של ג'יימס ווטסון, חשף 3.3 מיליון SNPים, וכן 1.4% מהגנום שלו לא נמצאו כלל ברצף הייחוס.

ניתן לגשת לרצפי ייחוס באינטרנט כקובץ טקסט, וכן בדפדפנים גנומיים, כגון הדפדפן הגנומי של אוניברסיטת קליפורניה (UCSC).

== רצפי ייחוס של יונקים ==
רצפי הייחוס של האדם והעכבר מתוחזקים ומשופרים על ידי ה-(Genome Reference Consortium (GRC באמצעות צוות מצומצם של חוקרים מכמה מוסדות שונים (בהם European Bioinformatics Institute (EMBL-EBI), NCBI, מכון סנגר והמכון הגנומי ע"ד מק'דונל באוניברסיטת וושינגטון בסנט לואיס). דבר זה מתבטא בעיקר בהרכבת ריצופים חדשים כדי להשלים פערים קיימים, וכן לתקן אזורים אשר לא יוצגו כיאות.

=== רצף הייחוס האנושי ===
הגרסה העדכנית ביותר, GRCh38, יצא לאור בדצמבר 2013. הגרסה שלפניה, GRCh37, הייתה הגרסה ה-19 שיצאה לאור. גרסה זו מכילה כ-250 פערים, לעומת 150,000~ בגרסה הראשונה.

רצפי ייחוס אנושיים:
{| class="wikitable"
!שם הגרסה
!תאריך פרסום
!שם ב-UCSC
|-
|GRCh38 
|12.2013
|hg38
|-
|GRCh37 
|2.2009
|hg19
|-
|NCBI Build 36.1
|3.2006
|hg18
|-
|NCBI Build 35
|5.2004
|hg17
|-
|NCBI Build 34
|7.2003
|hg16
|}

=== רצף הייחוס העכברי ===
רצפי הייחוס העכבריים:
{| class="wikitable"
!שם הגרסה
!תאריך פרסום
!שם ב-UCSC
|-
|GRCm38 
|12.2011
|hg38
|-
|NCBI Build 37 
|7.2007
|hg19
|-
|NCBI Build 36
|2.2006
|hg18
|-
|NCBI Build 35
|8.2005
|hg17
|-
|NCBI Build 34
|3.2005
|hg16
|}

== ראו גם ==
* פרויקט הגנום האנושי
* ריצוף DNA
* עימוד רצפים

==קישורים חיצוניים==

== הערות שוליים ==

2016 10
קטגוריה:גנטיקה
א-זאפר באמר אללה

אַבּוּ מֻחַמַּד אַ-זַּאפִר בִּאַמְרִ אללַּהּ אִסְמַאעִיל בְּן אלְ-חַאפִז (בערבית: أبو محمد الظافر بأمر الله إسماعيل بن الحافظ; תרגום הלקב: המנצח במצוות האל; פברואר 1133 - 15 באפריל 1154) היה הח'ליפה ה-12 של השושלת הפאטִמית במצרים (1149–1154).

== חייו ==
א-זאפר באמר אללה נולד בשנת 1133, והיה בנו החמישי של אל-חאפז, היות שכל אחיו הבוגרים נהרגו בימי אביו, היה הוא יורשו של אביו, ולאחר מות האב עלה על כס הח'ליפות. לווזיר מינה את אבן מצאל, שהיה אז כבן 70, אולם הנציב באלכסנדריה, אבן א-סלאר, מרד באבן מצאל, ולאחר קרבות מספר הביס אותו והרגו. בלית ברירה, הכיר א-זאפר באמר אללה בווזירותו של אבן א-סלאר, ולמעשה איבד את השלטון במצרים, כשבידו נותר אך תפקיד סמלי בלבד.

הנקודה הצפונית ביותר בממלכה הפאטמית הייתה העיר אשקלון, אשר הייתה נתונה להתקפות הצלבנים, כיוון שהיוותה בלם לניסיונות התפשטותם דרומה. אל מקום זה הוגלו כל אלו שהיה ספק בנאמנותם לשלטון בקהיר, וכך בשנת 1153 שלח אבן א-סלאר את בנו החורג, עבאס, שלא בטח בו, בראש תגבורת צבאית לאשקלון. עבאס, שלא היה מרוצה מהרחקתו, שכנע את בנו נצר לרצוח את א-סלאר. ב-3 באפריל 1153 רצח נצר את סבו החורג א-סלאר, והווזירות ניתנה ביד עבאס. הצלבנים, שניצלו את המצב, הטילו מצור על אשקלון וכבשוה באוגוסט אותה שנה.

על פי תקדימי העבר, הרי שאויבו הגדול של א-זאפר באמר אללה היה הווזיר החדש, ואכן, א-זאפר באמר אללה ניסה עתה להסית את נצר לרצוח את אביו. א-זאפר באמר אללה ונצר היו חברים קרובים, כנראה נאהבים, אך כאן התערב אוסאמה אבן מונקד' (מחבר הספר "ניסיון חיי"), ושכנע את נצר שלא לעשות כן. אוסאמה לא הסתפק בכך, אלא הוסיף וסיפר לעבאס את הרכילות בקהיר כי הח'ליף ונצר מאהבים, ועל כן יעץ לו לרצוח את א-זאפר באמר אללה כדי למחות את החרפה ממשפחתו.

בליל ה-15 באפריל 1154 הזמין נצר את א-זאפר באמר אללה לביתו, שם המתינו לו מרצחים, שהרגוהו. למחרת, הרגו נצר ועבאס את שאר אחיו של א-זאפר באמר אללה, וכן את בן דודו, ובמקומו העלה עבאס לשלטון את בנו בן החמש, אל-פאיז. לאחר מותו של זה בשנת 1160, מונה אחיו, אל-עדיד, שהודח ב-1171 ומת ב-1174, והיה הח'ליף הפאטמי האחרון.

רציחתו של א-זאפר באמר אללה הגדישה את הסאה, ונשות החצר הזעיקו את טלאע אבן רוזיכ, מושל מצרים העליונה, אשר הצליח לגייס צבא ולהדיח את עבאס ובנו. השניים ניסו להימלט ממצרים לסוריה, אולם בדרכם נתקלו בכוחות צלבניים. עבאס נהרג בקרב ובנו נצר נשבה, נמכר למצרים תמורת הון רב והורד לשם בכלוב ברזל. נשותיו של א-זאפר באמר אללה כילו בו את חמתן והרגוהו בייסורים קשים. הוא נתלה בשער זוילה, והורד מן הגרדום רק במרץ 1156.

==לקריאה נוספת==
*אוסאמה אבן מונקד'. ניסיון חיי: זכרונותיו של אביר מוסלמי בימי מסעי הצלב. תרגום מערבית, מבוא והערות: אלה אלמגור; הוצאת עם עובד עמודים 53–63.
*יהושע פראוור, תולדות ממלכת הצלבנים בארץ ישראל, כרך א, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; עמודים 311–312 פרוואר זכה על ספרו בפרס ישראל ובתרגומו לצרפתית בפרס האקדמיה הצרפתית.

קטגוריה:פאטמים
קטגוריה:האימאמים האסמאעילים
קטגוריה:ילידי 1133
קטגוריה:נפטרים ב-1154
משה בן חנוך

רבי משה בן חנוך היה רב בן ימי הביניים ואחד מארבעת השבויים, שלפי האגדה נטל חלק מרכזי בהעתקת המרכז התורני היהודי מבבל לספרד. הוא נפטר בערך בשנת 965. בנו הוא רבי חנוך בן משה.

==האגדה==
לפי האגדה היה רבי משה בן חנוך אחד מארבעה חכמים שיצאו מסורא, מקום מושבה של ישיבה משגשגת ששקעה, במטרה לגייס תרומות למענה. במהלך מסעם מבארי (עיר), על חופה של איטליה, הם נלכדו על ידי האדמירל הספרדי-מורי איבן רומאיס, שעל פי האגדה, ראה את אשתו היפה והצעירה של רבי משה ורצה לאנוס אותה. במצוקתה, היא שאלה את בעלה בעברית האם אלו שטובעים בים יכולים לצפות גם הם לתחיית המתים, והוא ענה בפסוק מתהלים: . היא הטילה את עצמה למצולות. רבי משה נלקח לקורדובה עם בנו הצעיר חנוך, שם נפדו בידי הקהילה היהודית, בשנת 945 או 948.

במהלך שהותו שם, הלך לבית המדרש והחל לעבוד כשמש, התיישב בפינה והאזין בשקט לדרשה התלמודית של הדיין והרב נתן. באותו זמן יהודי קורדובה עדיין לא היו בקיאים בדרכי לימוד התלמוד, והסברו של רבי משה לפסקה אותה ציטט רבי נתן, השימוש שעשה בארמית ותשובותיו המוכנות לכל השאלות שהופנו אליו הדהימו את הקהל כולו. בעקבות כך פרש הדיין ר' נתן ממשרתו והחליט להיות תלמידו של רבי משה. הקהילה העשירה של קורדובה הראתה לרבי משה כבוד רב ומיד בחרה בו לרבה.

חסדאי אבן שפרוט, שנכח באירוע, דחק בעבד א-רחמן השלישי לדרוש מאיבן רומאיס למחול על כופר-הנפש שהוסיף על רבי משה בעבור הכבוד שניתן לו. רבי משה הקים בית מדרש חשוב בקורדובה, שאליו באו תלמידים רבים, ועל ידו הפכה קורדובה למקום תורה.

מתלמידיו היה הרב יוסף אבן אביתור.

כמה מתשובותיו נכללו בקובץ גאוני מזרח ומערב על ידי יואל מילר, ברלין ה'תרמ"ח.

== ראו גם ==
* ארבעת השבויים

== לקריאה נוספת ==
* ספר הקבלה, מהדורת אמסטרדם, עמ' 41.

== קישורים חיצוניים ==
* [https://www.mytzadik.com/tzadik.aspx?id=1079 דף על דמותו באתר MyTzadik].
* 

קטגוריה:דור הביניים בין הגאונים לראשונים
קטגוריה:ארבעת השבויים
קטגוריה:ראשוני ספרד
קטגוריה:אנשי חינוך יהודים ספרדים
קטגוריה:נפטרים ב-965
חציית הדלאוור

[[וושינגטון חוצה את הדלאוור (1851). צויר על ידי עמנואל לויצה, מוחזק במוזיאון המטרופוליטן לאומנות, ניו יורק.|טקסט=]]
חציית הדלאוור הייתה צליחה צבאית של נהר הדלאוור, אשר בוצעה על ידי הצבא הקונטיננטלי בפיקודו של ג'ורג' וושינגטון בלילה שבין 25 ל-26 בדצמבר 1776 במהלך מלחמת העצמאות האמריקאית. הצליחה הייתה הצעד הראשון במתקפת הפתע שתוכננה על ידי ג'ורג' וושינגטון נגד חיל המצב ההסיאני בטרנטון, ניו ג'רזי בבוקר 26 בדצמבר. 

וושינגטון הוביל את חלקו הגדול של הצבא הקונטיננטלי על פני נהר דלאוור הקפוא בחלקו לפי תכנון סודי ומוקדם מראש, במבצע שהיה מאתגר ומסוכן מבחינה לוגיסטית. בתחילה תוכננו חציות נוספות על ידי כוחות נוספים של הצבא הקונטיננטלי, אך אלו בוטלו ברגע האחרון עקב בעיות לוגיסטיות. למרות זאת, הורה וושינגטון על המשך הפעולה, והתקיף את הכוחות ההסיאנים בטרנטון עם הכוחות שהיו בידו בלבד. 

התקפת הפתע הצליחה באופן מוחלט, וכמעט שני שלישים מחיל המצב ההסיאני נלקחו בשבי. עם סיום הקרב, חצה הצבא את הנהר פעם נוספת בחזרה לפנסילבניה, הפעם עם שבויים רבים כמו גם אספקה צבאית שנלקחה מטרנטון כשלל מלחמה.

וושינגטון והצבא הקונטיננטלי חצו את הנהר בפעם השלישית בסוף השנה, תחת תנאים קשים יותר שנבעו בעיקר מעובי הקרח על הנהר, שהיה לא בטוח לחציה. הם הביסו את כוחות התגבורת הבריטית תחת פיקודו של לורד קורנווליס בטרנטון, ב-2 בינואר, 1777. ב-3 בינואר, הביס הצבא הקונטיננטלי את חיל המאסף הבריטי בפרינסטון, לפני שנסוג למחנה החורף שלו במוריסטאון, ניו ג'רזי.

==מורשת==
בשנת 1851 צייר הצייר עמנואל לויצה את ציורו המונומנטלי "וושינגטון חוצה את הדלאוור", בו מתוארת חציית נהר הדלאוור בידי ג'ורג' וושינגטון והצבא הקונטיננטלי. הציור שמור כיום במוזיאון המטרופוליטן לאמנות בניו יורק, ועותק ממנו קיים בבית הלבן.

== לקריאה נוספת ==
*דייוויד מקאלו, "1776 - המלחמה ששינתה את ההיסטוריה של העולם המערבי", אריה ניר הוצאה לאור, 2006.

==קישורים חיצוניים==

קטגוריה:1776 בארצות הברית
קטגוריה:ג'ורג' וושינגטון
קטגוריה:מלחמת העצמאות של ארצות הברית: קרבות
בית תפילה לזכר יהודי סלוניקי

ממוזער
בית תפילה לזכר יהודי סלוניקי הוא בית כנסת של יוצאי סלוניקי אשר הוקם, בשכונת שפירא, תל אביב, בשנת 1937. בתחילת דרכו פעל בית הכנסת בצריף שכור ונקרא "בית תפילה". הקמת בית הכנסת נבעה מהרצון לשמר את המסורת הסלוניקאית, המשלבת לאדינו ועברית, כמו גם קידום השיתופיות והשוויון. מסיבה זו, הוחלט על איסור גביית כספים ומכירת מצוות. לפיכך כונה לעיתים בית הכנסת בשם "בית הכנסת הקומוניסטי". בית הכנסת מארח מבקרים וסיורי תלמידים, עורך תפילות חגיגיות וחגיגות בר מצווה. 
==תחילת הפעילות== 
ספר התורה הראשון התקבל כתרומה, ובהתחלה אף לא היו כיסאות, כך שכל מתפלל נדרש היה להביא כיסא בעצמו. בין המתפללים בלט הרצון לשלב סממנים ציונים ומוטיבים לאומיים. לדברי הגבאי הנוכחי מר גבריאל ציון, החל מקום המדינה נהוג בשבוע לפני יום הזיכרון לחללי מערכות ישראל להניף את דגל ישראל בחזית בית הכנסת, וביום העצמאות מקשטים את פנים בית הכנסת בדגלים. 

עם סיום מלחמת העולם השנייה, רוב הניצולים מקהילת סלוניקי עלו לישראל, חלקם הגדול הגיע לשכונות פלורנטין ושפירא בתל אביב, ולרוב נאלצו לבסס את אחיזתם בארץ באופן פרטי, ללא עזרה ממוסדת. עם זאת, השתלבו ניצולי המחנות במרקם החיים בשכונה ונטלו חלק פעיל בחיי העדה מבחינה חברתית, תרבותית ותורנית. בתקופה זו בית הכנסת עבר למבנה אבן, בתמיכת יהודים סלוניקאים מחו"ל, ועם הצטרפותם לבית הכנסת שונה שמו ל-"בית תפילה לזכר יהודי סלוניקי". 

המגרש שעליו נבנה בית הכנסת נקנה במרץ 1956. בשנת 1958 התאגדו פעילי בית הכנסת והקימו אגודה שיתופית. תכנון בית הכנסת הופקד בידיו של האדריכל משה בן שושן ותוכנית בניין הוגשה בינואר 1959. ככל הנראה הבניה החלה במהלך 1960 ורישיון בית הכנסת ניתן בדצמבר 1961.
== ראו גם ==
*יהדות יוון
* יהדות סלוניקי
*זיכרון השואה בישראל
== לקריאה נוספת ==
* כרם יצחק. העלייה השלוניקאית לארץ ישראל בשנות השלושים' יצחק גרשון (עורך) . שורשים במזרח יד טבנקין 2002.
*רבין חיים. נדבך - השכונות העבריות ומאבק עצמאותן. תל אביב: ועד השכונות העבריות, תש"ח.

==קישורים חיצוניים==

== הערות שוליים ==

2016 10
קטגוריה:תל אביב-יפו: בתי כנסת
קטגוריה:שכונת שפירא
קטגוריה:זיכרון השואה בישראל
קטגוריה:זיכרון שואת יהודי יוון
קטגוריה:בתי כנסת ספרדיים
ג'ואו צ'ונפיי

ג'וֹאוּ צ'וּנְפֵיי (בסינית: 周群飞, בפין-יין Zhōu qúnfēi; נולדה ב-1970) היא מיליארדרית סינית, יזמית סדרתית בתחום הטכנולוגיה, ייסדה את החברה "לנז טכנולוגיה", החברה המובילה בעולם לייצור מסכי מגע. אחרי שרשמה את החברה שלה בשוק ChiNext בשנזן במרץ 2015, 
בינואר 2021 הוערך הונה במעל 17 מיליארד דולר.

== הישגים ==
במהלך ההנפקה של 2015, נסק הונה של ג'ואו (המחזיקה ב-87.9% מהמניות, בשווי 7.2 מיליארד) ב-452%, ובכך עקפה את צֶ'ן לִיחְווָה בטבלת עשירות סין. היא האשה העשירה בעולם שעשתה את הונה בעצמה ואחת הנשים העשירות במגזר הטכנולוגי.

הונה הוערך בכ-10 מיליארד דולר, מה שהפך אותה (באופן זמני) לאישה העשירה בסין.

== החיים האישיים ==
ג'ואו צ'ונפיי נישאה למנהל שלה לשעבר במפעל, ילדה בת, והתגרשה. בשנת 2008, התחתנה עם גֶ'נְג ג'וּנְלונְג (郑俊龙), עמית מפעל ותיק שכיום נמצא בחבר במנהלים של לנז טכנולוגיה ולו 1.4% מניות בחברה. יש להם בן הגר בבית המשפחה, השווה 27 מיליון דולר, בהונג קונג.

== הערות שוליים ==

קטגוריה:מיליארדרים סינים
קטגוריה:מייסדי חברות טכנולוגיה
קטגוריה:מיליארדריות סיניות
קטגוריה:סיניות שנולדו ב-1970
מפלגת הפיראטים של איסלנד

מפלגת הפיראטים (באיסלנדית: Píratar, אות המפלגה: P) היא מפלגה באלת'ינגי, בית הנבחרים של מדינת איסלנד, המתבססת על רעיונות של האינטרנציונל של מפלגות הפיראטים ושל דמוקרטיה ישירה. היא קוראת לשקיפות בפוליטיקה, לאינטרנט חופשי מצנזורה ולרפורמה בתחום זכויות יוצרים.

המפלגה הוקמה ב-24 בנובמבר 2012 על ידי בירגיטה יונסדוטיר ועוד מספר פעילים בולטים בתחום האינטרנט במדינה וטוענים כי אין להם מנהיג מאחר שהחלטות מתקבלות באופן ישיר. כבר בבחירות שנערכו שנה לאחר מכן זכתה המפלגה ל-5.1% מהקולות השווים לשלושה מושבים בפרלמנט האיסלנדי והייתה למפלגת הפיראטים הראשונה בעולם הנבחרת באופן דמוקרטי לפרלמנט של מדינה.

במהלך שנת 2016 נאלץ ראש הממשלת איסלנד סיגמונדור דויד גונלאוגסון להתפטר מתפקידו בעקבות חשיפת מסמכי פנמה, מה שעורר תודעה ציבורית גוברת לנושאים של שקיפות ומנהל תקין. סקרים שנערכו לקראת בחירות 2016 צפו כי מפלגה זו תהיה הסיעה הגדולה בפרלמנט ואף להקים ממשלה, אך המפלגה הגיעה בסופו של יום בבהתאם לתוצאות הבחירות רק למקום השלישי עם 15% מהקולות (לעומת 29% של הסיעה הגדולה ביותר, מפלגת העצמאות).

== ראו גם ==
* האינטרנציונל של מפלגות הפיראטים

== קישורים חיצוניים ==

* 

* 
* מעיין כפיר, [http://www.hidabroot.org/article/213465 מפלגת הפיראטים? יש דבר כזה, והיא עומדת להקים ממשלה], באתר הידברות, 26 באוקטובר 2016
* 

== הערות שוליים ==

פיראטים
איסלנד
קטגוריה:מפלגות שהוקמו ב-2012
קמבור

ס.צ. קמבור-לייוורדן (בהולנדית: SC Cambuur) ובקיצור קמבור הוא מועדון כדורגל הולנדי מהעיר לייוורדן המשחק בליגת המשנה ההולנדית. המועדון הוקם ב-19 ביוני 1964 על מנת להחליף קבוצת כדורגל אחרת בעיר, וי.וי. לייוורדן, שחזרה לשחק כדורגל חובבני. צבעי המועדון כחול וצהוב. קמבור משחקת באצטדיון קמבור המכיל כ-10,500 מושבים. 

הקבוצה העפילה ארבע פעמים לליגת העל ההולנדית, בשנים 1992, 1998, 2013 ו-2021. סך הכל שיחקה תשע עונות בליגת הראשונה (נכון ל-2023). את רוב שנותיה עשתה בליגה הראשונה המדורגת שנייה. רק בעונה הראשונה לאחר הקמתה, שיחקה בליגה השנייה המדורגת שלישית.

== אישים ==
=== שחקנים בולטים ===

* יאפ סטאם (1993–1995)
* פטר ואן דן ברך (1995–1997)
* צ'ירון שרי (2009)
* רזא קוצ'אן-נז'אד (2010–2011)
* מרקו ביזוט (2011–2012)
* אלברט רוסנאק (2014)
* אטיין ריינן (2014–2015)
* דריל לחמן (2016)
* מרווין פירסמן (2015–2018)

=== מאמנים בולטים ===

* לאו ביינהאקר (1972–1975)

==קישורים חיצוניים==

* 

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1964
קטגוריה:לייוורדן
*
מתקפת הסייבר על Dyn

מפה של האזורים שהושפעו במהלך התקיפה
מתקפת הסייבר על חברת Dyn התרחשה ב-21 באוקטובר 2016. המתקפה כללה התקפת מניעת שירות מבוזרת (DDoS) שכוונה למערכות Domain Name System (DNS) המופעלות על ידי חברת Dyn ואשר גרמה לשירותים ופלטפורמות אינטרנט שונים להפוך ללא זמינים למשתמשים באירופה ובצפון אמריקה. קבוצות אנונימוס ו-New World Hackers לקחו אחריות על התקיפה.

כספק שירותי DNS, חברת Dyn מספקת למשתמשי הקצה את האפשרות להמיר את שם תחום (כתובת ה-URL של אתר מסוים) לכתובת IP אליה מקושר האתר. בהתקפת מניעת שירות מבוזרת מפעילים עשרות מיליוני בקשות DNS ממספר גדול של כתובות IP. על פי הערכות, הפעילות כללה הפעלת בוטנטים רבים אשר פעלו באופן מתואם דרך מכשירי האינטרנט של הדברים כגון מדפסות, מצלמות רשת, נתבים ביתיים ומוניטורים לתינוקות, אשר נדבקו בנוזקת מיראי .

== ציר הזמן והשפעה ==
על פי Dyn, מתקפת מניעת השירות החלה ב-7:00 בבוקר (על פי שעון החוף המזרחי) ונפתרה עד 9:20 בבוקר. מתקפה נוספת דווחה ב-11:52 בבוקר, כשמשתמשי אינטרנט החלו לדווח על קשיי גישה לאתרים. ההתקפה השלישית החלה בשעות אחר הצהריים, אחרי 16:00. ב-18:11, Dyn דיווחו כי הם הצליחו לפתור את הבעיה.

על פי ההערכות, המתקפה יצרה עומס מידע של 1.2 טרה-ביט לשנייה. עיתון הגרדיאן דיווח שזו ההתקפה הגדולה ביותר של מניעת השירות שנעשתה עד אותו יום.

=== שירותים שהושפעו ===
בין השירותים הרבים שנפגעו בהתקפה נמנים:
* Airbnb
* אמזון
* BBC
* CNN
* Fox News
* HBO
* נטפליקס
* פייפאל
* טוויטר
* PlayStation Network 

== החקירה ==
דובר [[הבית הלבן ג'וש ארנסט מדווח ב-21 באוקטובר 2016 על המתקפה]]
המחלקה לביטחון המולדת של ארצות הברית החלה לחקור את ההתקפה. אף קבוצת האקרים לא נטלה אחריות תוך כדי ההתקפה או מיד לאחריה. מנהל האסטרטגיה של Dyn מסר כי המתקפה על שרתי החברה הייתה מורכבת וחריגה. ברברה סימונס, חברת הוועדה המייעצת בנושא בחירות, אמרה כי מתקפה שכזאת יכולה להשפיע על ההצבעה הממוחשבת בחו"ל.

Dyn ציינו כי על פי חברות מודיעין עסקי המתקפה בוצעה באמצעות בוטנטים רבים ממכשירים כגון מצלמות, נתבים ועוד אשר נדבקו בנוזקת מיראי. Dyn ציינו כי הם קיבלו בקשות מכתובות IP של עשרות מיליוני מכשירים נגועים. נוזקת מיראי תוכננה לעשות שימוש בכוח גס על מנת לפצח את סיסמאות הכניסה של מכשירי IoT ולאפשר לתוקף לשלוט במכשיר מרחוק. קוד המקור של הנוזקה שוחרר לאינטרנט כקוד פתוח כמה שבועות לפני המתקפה, מה שיקשה על זיהוי מבצע התקיפה.

== ראו גם ==

* אירועי מתקפות סייבר

== קישורים חיצוניים ==

* 
* 
* 
*[https://www.red-button.net/blog/dyn-dyndns-ddos-attack-hebrew/ כנראה התקפת מניעת-שירות (DDoS) המורגשת ביותר עד כה]. בלוג Red Button, עדכון אחרון 30 באוקטובר 2016.

== הערות שוליים ==

קטגוריה:התקפות מניעת שירות
קטגוריה:תוכנות זדוניות
קטגוריה:האקינג
קטגוריה:2016 בארצות הברית
קטגוריה:פשעי מחשב
לאמין סאנה

לודוביק לאמין סאנה (בצרפתית: Ludovic Lamine Sané, נולד ב-22 במרץ 1987 בוילנב-סור-לו שבצרפת) הוא כדורגלן סנגלי המשחק בעמדות הבלם והקשר האחורי באוטרכט. לזכותו 35 הופעות במדי בנבחרת סנגל.

לאמין סאנה הוא אחיו הגדול של הכדורגלן סאליף סאנה.

==קריירת מועדונים==
סאנה החל את קריירת הבוגרים במועדון הצרפתי אגדה, ואחר כך שיחק במועדון לורמון מהליגה השישית בצרפת. בקיץ 2008 קפץ סאנה חמש ליגות כאשר חתם בבורדו מליגת העל הצרפתית. 

סאנה החל לשחק בקבוצת המילואים של בורדו, והרשים מאוד את מאמן הקבוצה הבכירה דאז, לורן בלאן. רק בעונת 2009/10 החל לתפוס את מקומו בקבוצה הבכירה, כאשר ערך 17 הופעות בעונה זו, והצטיין בניצחון 3-1 על אתלטיק בילבאו לפני תחילת העונה, במשחק בו נכנס כמחליף. גם בליגת האלופות ערך סאנה הופעות, כאשר נכנס כמחליף בניצחונה של בורדו 2-0 על באיירן מינכן בשלב הבתים. בניצחון 1-0 על מכבי חיפה פתח לראשונה בהרכב. לאחר שבעונה זו בעיקר שימש מחליף לאלו דיארה, תפס סאנה מקום קבוע בהרכב בורדו החל מעונת 2010/11, והנהיג את חוליית הקישור מאחור. בינואר 2010 האריך סאנה את חוזהו בבורדו עד לשנת 2014. באותה שנה הבקיע סאנה את שער הבכורה שלו בקבוצה, בהפסד 3-1 לאולימפיק מרסיי בגמר גביע הליגה הצרפתית. בעונת 2012/13 זכה סאנה עם בורדו בגביע הצרפתי, לאחר ניצחון 3-2 בגמר על אוויאן, בו שיחק 90 דקות.

בקיץ 2016, לאחר שבע עונות בבורדו, חתם סאנה בורדר ברמן מהבונדסליגה תמורת סכום בלתי ידוע. את שער הבכורה שלו במועדון הבקיע סאנה בתיקו 2-2 מול דרמשטאדט 98 במסגרת הבונדסליגה.

==קריירה בינלאומית==
סאנה משחק בנבחרת סנגל החל משנת 2010. בשנת 2012 השתתף סאנה עם נבחרת סנגל בגביע אפריקה לאומות 2012, ופתח בהרכב בהפסדים לנבחרת זמביה ולנבחרת גינאה המשוונית, ולא שיחק בהפסד לנבחרת לוב. סנגל סיימה טורניר זה עם אפס נקודות. בשנת 2015 השתתף סאנה עם נבחרת סנגל בגביע אפריקה לאומות 2015, ביחד עם אחיו סאליף סאנה. סנגל פתחה טורניר זה היטב בניצחון 2-1 על נבחרת גאנה, במשחק בו לאמין סאנה שיחק 90 דקות, אך בהמשך סיימה בתיקו 1-1 מול נבחרת דרום אפריקה, והפסידה 2-0 לנבחרת אלג'יריה, וסיימה את דרכה בטורניר בשלב הבתים. גם במשחקים אלה, סאנה שיחק את מלוא הדקות.

==תארים==
עם בורדו:
* הגביע הצרפתי: 2012/13

== קישורים חיצוניים ==

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:בלמי כדורגל צרפתים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:קשרי כדורגל סנגלים
קטגוריה:כדורגלני בורדו
קטגוריה:כדורגלני ורדר ברמן
קטגוריה:כדורגלני אוטרכט
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2015
קטגוריה:צרפתים ממוצא סנגלי
קטגוריה:סנגלים שנולדו ב-1987
קטגוריה:צרפתים שנולדו ב-1987
ג'ירף דרומי

ג'ירף דרומי (שם מדעי: Giraffa giraffa) הוא מין של מכפיל פרסה מהסוג ג'ירף החי באפריקה הקרוב למין ג'ירף מרושת אך חי באזורים דרומיים יותר, ופרוותו גסה וחומה יותר. כמו הג'ירף המרושת גם הוא חי באזורי סוואנה מיוערת.

במין זה שני תת-מינים:
*ג'ירף אנגולי (Giraffa giraffa angolensis)
*ג'ירף דרום אפריקני (Giraffa giraffa giraffa)

==קישורים חיצוניים==

קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:בעלי חיים שתוארו ב-1784
קטגוריה:ג'ירפיים
קטגוריה:בוטסואנה: יונקים
קטגוריה:נמיביה: יונקים
קטגוריה:דרום אפריקה: יונקים
קטגוריה:יונקים בסוואנה האפריקנית
קטגוריה:מגה-פאונה של אפריקה
צ'יילאר סויונג'ו

צָ'יִילַאר סוּיוּנְג'וּ (בטורקית: Çağlar Söyüncü; נולד ב-23 במאי 1996 באיזמיר שבטורקיה) הוא כדורגלן טורקי המשחק בעמדת הבלם בקבוצת פנרבחצ'ה ובנבחרת טורקיה. המועדון הבכיר הראשון של סויונג'ו היה בליגה הטורקית השנייה כששיחק באלטינורדו. בקיץ 2016, הוא הצטרף לפרייבורג מהבונדסליגה הגרמנית, לפני שעבר ללסטר סיטי ב-2018. הוא ערך את הופעת הבכורה שלו בנבחרת הטורקית הבוגרת ב-2016.

== קריירת מועדונים ==
=== אלטינורדו ===
סויונג'ו גדל במחלקות הנוער של מנמן בלדייספור, של בוג'הספור ושל גומונשורדוספור. בשנת 2013 הגיע לאלטינורדו מליגת המשנה הטורקית. ב-24 בספטמבר 2014 ערך סויונג'ו את הופעת הבכורה שלו במועדון, כשנכנס כמחליף בתחילת המחצית השנייה בניצחון 0–2 על מנמן בלדייספור במסגרת הסיבוב השני של הגביע הטורקי. ב-28 בדצמבר ערך סויונג'ו את הופעת הבכורה שלו בליגה, כששיחק 90 דקות בניצחון 0–1 על מניסהספור במסגרת המחזור ה-15 בליגה. בעונתו הראשונה בקבוצה הבוגרת ערך סויונג'ו ארבע הופעות ליגה בלבד, והוסיף שש הופעות בגביע.

ב-23 בספטמבר 2015 הבקיע סויונג'ו את שער הבכורה שלו במועדון, שער בתוספת הזמן של המחצית השנייה בתיקו 1-1 נגד בולוספור במסגרת המחזור השני לעונת . בסך הכל ערך סויונג'ו 30 הופעות ליגה בעונה זו, בהן הבקיע שני שערים.

=== פרייבורג ===
ב-24 במאי 2016 חתם סויונג'ו בפרייבורג, שהעפילה לבונדסליגה. ב-14 באוגוסט ערך סויונג'ו את הופעת הבכורה שלו במועדון, כששיחק 90 דקות בהפסד 0–2 למילאן במשחק ידידות. ב-20 באוגוסט ערך סויונג'ו את הופעת הבכורה הרשמית שלו במועדון, כששיחק 90 דקות בניצחון 0–4 על באבלסברג במסגרת הסיבוב הראשון של הגביע הגרמני. ב-28 באוגוסט ערך סויונג'ו את הופעת הבכורה שלו בליגה, כששיחק 90 דקות בהפסד 1–2 להרטה ברלין במסגרת המחזור הראשון.

=== לסטר סיטי ===
ב-9 באוגוסט 2018 חתם סויונג'ו בלסטר סיטי מהפרמייר ליג לחמש שנים.

לאחר שירד עם לסטר ליגה בסיום עונת 2022/2023, לקראת עונת 2023/2024 חתם באתלטיקו מדריד. ב-29 בינואר 2024 הושאל לפנרבחצ'ה עד לסוף העונה.

== קריירה בינלאומית ==
סויונג'ו זומן לראשונה לסגל נבחרת טורקיה על ידי המאמן פתיח טרים לקראת משחק הידידות נגד נבחרת יוון ב-17 בנובמבר 2015 בשל פציעתו של סרדר עזיז. ב-24 במרץ 2016 ערך סויונג'ו את הופעת הבכורה שלו בנבחרת, כשהחליף את אוזאן טופאן בתוספת הזמן של המחצית השנייה בניצחון 1–2 על נבחרת שוודיה במשחק ידידות.

== תארים ==
==== לסטר סיטי ====

* גביע אנגלי: 2020/2021
*מגן הקהילה: 2021

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:בלמי כדורגל טורקים
קטגוריה:איזמיר: כדורגלנים
קטגוריה:כדורגלני פרייבורג
קטגוריה:כדורגלני לסטר סיטי
קטגוריה:כדורגלני אתלטיקו מדריד
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:ספורטאים זרים בגרמניה
קטגוריה:ספורטאים טורקים באנגליה
קטגוריה:ספורטאים טורקים בספרד
קטגוריה:טורקים שנולדו ב-1996
MTC

MTC או אֵם.טֵ.אֵס. (ברוסית: МТС, Мобильные ТелеСистемы בתעתיק מובילניה טלסיסטמי ומשמעותו "מערכות טלפון ניידות") היא חברת תקשורת המפעילה רשת תקשורת סלולרית ברוסיה ומספקת שירותי טלפוניה מקומית, שירותי גישה נרחבים לאינטרנט, טלוויזיה דיגיטלית ונחשבת למפעילה הסלולרית הגדולה ביותר ברוסיה ובחבר המדינות עם 107 מיליון מנויים בסך הכל, נכון לשנת 2014.

בסוף שנת 2016 היו לחברה כ-80 מיליון מנויים ברוסיה, 20.4 מיליון מנויים באוקראינה, 2.1 מיליון מנויים בטורקמניסטן, 1.6 מיליון מנויים בארמניה, 1.1 מיליון מנויים באוזבקיסטן ו-5.6 מיליון מנויים בבלארוס.

החברה נסחרת בבורסת מוסקבה ובמדד נאסד"ק של הבורסה בניו יורק.
==חברות בת==
{| class="wikitable sortable" style="background:#f7f8ff; font-size:95%; border:gray solid 1px;"
|- style="background:#ccc; text-align:center;"
!מדינה
!מפעילה
|-
| || MTCNVision Group
|- 
| || וודאפון אוקראינה
|-
| || MTC טורקמניסטן
|- 
| || Universal Mobile Systems
|-
| || VivaCell-MTC
|- 
| || MTC בלארוס
|- 
| || Reliance Communications
|}
== תחומי פעילות ==
=== תקשורת סלולרית ===
החברה החלה את פעילותה ברוסיה בשנת 1993 כשהוקמה על ידי רשת הטלפון העירונית של מוסקבה, חברת מניות בבעלות עיריית מוסקבה שנכנסה לשוק התקשורת הסלולרית והייתה הראשונה מסוגה (אחריה נכנסו חברת GSM צפון-מערב, Beeline בבעלות Vympelcom, Tele2 רוסיה, MOTIV ואחרות כמו Yota שמהווה חברת בת של מגאפון, רוסטלקום ואחרות).

בנוסף לרשת ה-GSM וה-GPRS ("דור 2.5") שלה, לחברה רשת UMTS (דור 3) אשר בטכנולוגיית +HSPA (דור 3.5), מציעה קצב הורדה של עד 42Mbps. באמצעות הפריסה הרחבה היא הייתה הראשונות ברוסיה להצטרף לרשת בטכנולוגיית LTE ("דור 4") ופרשה רשת דור רביעי בטכנולוגיית LTE ובכוונתה לפרוס גם רשתות דור חמישי לכשזו תהיה זמינה.

=== ספק אינטרנט ===
החברה מספקת שירותי גישה לאינטרנט (ISP) ושירותי טלוויזיה ניידת MTS TV.
=== ספק שירותי הזרמת מדיה ===
החברה השיקה בשנת 2021 את שירות הזרמת המדיה KION ובו סרטים וסדרות לצפייה ישירה.

==קישורים חיצוניים==

* 

* [http://www.mts.ru МТС רוסיה]
* [http://www.mts.ua МТС אוקראינה]
* [https://web.archive.org/web/20130123175556/http://www.mts.tm/ МТС טורקמניסטן]
* [http://www.mts.am МТС ארמניה]
* [http://www.ums.uz UMS אוזבקיסטן]
* [http://www.mts.by МТС בלארוס]
* [https://web.archive.org/web/20100106235047/http://www.mtsindia.in/ MTS הודו]

==הערות שוליים==

*
וילהלם ברלין

גנרל חיל התותחנים וילהלם ברלין (בגרמנית: Wilhelm Berlin; 28 באפריל 1889 – 15 בספטמבר 1987) היה מפקד בכיר בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
ברלין נולד ב-28 באפריל 1889 בקלן, שהשתייכה לאימפריה הגרמנית. בשנת 1909 התגייס לצבא הגרמני הקיסרי, והצטרף לרגימנט הארטילריה ה-14. במהלך מלחמת העולם הראשונה לחם ביחידות שונות, וב-18 באוגוסט 1917 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה נשאר ברלין ברייכסווהר, ומילא בו תפקידי פיקוד ומטה. ב-1 במאי 1934 הועלה לדרגת אוברסט לויטננט, וב-1 באוקטובר אותה שנה מונה למפקד הגדוד ה-3 ברגימנט ההדרכה של הארטילריה. ב-20 באפריל 1936 הועלה לדרגת אוברסט, וב-12 באוקטובר 1937 מונה למפקד רגימנט הארטילריה ה-33.

===מלחמת העולם השנייה===
בפרוץ המלחמה היה ברלין מפקד רגימנט הארטילריה ה-33, ופיקד עליו בחזית המערבית כחלק מהדיוויזיה ה-33 במסגרת הקורפוס ה-9. ב-1 במרץ 1940 הועלה ברלין לדרגת גנרל מיור, ומונה למפקד אגד הארטילריה ה-101, עליו פיקד במהלך המערכה על צרפת. בסתיו 1940 מונה ברלין למפקד בית הספר לתותחנות, וב-1 במרץ 1942 הועלה לדרגת גנרל לויטננט. ב-1 במאי 1943 מונה למפקד הדיוויזיה ה-58, וב-7 ביוני 1943 מונה למפקד הדיוויזיה ה-227. ב-6 במרץ 1944 קיבל ברלין על פעולותיו את עיטור צלב האבירים של צלב הברזל, וב-11 במאי 1944 מונה למפקד הקורפוס ה-26. ב-9 בפברואר 1945 מונה ברלין למפקד הקורפוס ה-101, ולחם עמו במהלך הקרב על ברלין כחלק מהארמייה התשיעית. ב-18 באפריל הוחלף ברלין על ידי פרידריך זיקסט, ובסוף המלחמה נפל בשבי האמריקני.

===לאחר המלחמה===
ברלין שוחרר מהשבי בשנת 1947. לאחר שחרורו התגורר ברלין בהמבורג עד למותו ב-15 בספטמבר 1987.

== קישורים חיצוניים ==

* [http://www.lexikon-der-wehrmacht.de/Personenregister/B/BerlinW-R.htm וילהלם ברלין] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1889
קטגוריה:גרמנים שנפטרו ב-1987
איקבין

פסיפס כתובת רחוב - בשורה ה-27 נזכרת "איקבין" כאחת העיירות היהודיות בתחום סבסטיה הפטורות ממעשרות.
איקבין היה יישוב יהודי בשומרון בתקופת המשנה והתלמוד, אשר נזכר בכתובת רחוב כאחת העיירות המותרות בתחום סבסטיה לעניין חובת קיום המצוות התלויות בארץ, בשל מגורי הכותים באזור.

העיירה איקבין נזכרת בשורה ה-27 בכתובת, לצד עיירות נוספות באזור צפון שומרון, ובהן ציר, דותן, שפירין, יצת, כפר יהודית, כפר כסדיה, פנטאקומוותה, שילתה, עננין ובלעם עלייתה.

הצעת הזיהוי המקובלת ליישוב הקדום היא בכפר עקאבה שבשוליה המזרחיים של בקעת סאנור, הסמוך לעיירות הנזכרות לצד איקבין בכתובת, ובהן ציר (הכפר ציר), שפירין (ח'רבת ספירין) וכפר כסדיה (ח'רבת כשדה).

==לקריאה נוספת==
* אהרן דמסקי, העיירות המותרות שבתחום סבאסטי לפי הכתובת שברצפת הפסיפס של רחוב, קדמוניות, יא, תשל"ח, עמ' 3-2. 
* י' זוסמן, כתובת מבית הכנסת של רחוב בעמק בית שאן, קדמוניות, ח, תשל"ו, עמ' 128-123.

קטגוריה:קצרמר ארכאולוגיה
קטגוריה:השומרון
קטגוריה:יישובים יהודיים בארץ ישראל בתקופת המשנה והתלמוד
מזחרו

פסיפס כתובת רחוב - בשורה ה-27 נזכרת "מזחרו" כאחת העיירות היהודיות בתחום סבסטיה הפטורות ממעשרות.
מזחרו היה יישוב יהודי בשומרון בתקופת המשנה והתלמוד, אשר נזכר בכתובת רחוב כאחת העיירות המותרות בתחום סבסטיה לעניין חובת קיום המצוות התלויות בארץ, בשל מגורי הכותים באזור.

העיירה מזחרו נזכרת בסוף השורה ה-27 בכתובת, לצד עיירות נוספות באזור צפון שומרון, ובהן ציר, שפירין, איקבין, דותן, יצת, כפר יהודית, כפר כסדיה, פנטאקומוותה, שילתה, עננין ובלעם עלייתה.

הצעת זיהוי ליישוב הקדום היא בח'רבת מחרון הסמוכה ממזרח לתל דותן, שלצידו גם נזכרת מזחרו בכתובת. אתר זה נזכר במיקומו ליד דותן, בגרסה "מ(ח)רוס", גם באונומסטיקון של אוסביוס.

==לקריאה נוספת==
* אהרן דמסקי, העיירות המותרות שבתחום סבאסטי לפי הכתובת שברצפת הפסיפס של רחוב, קדמוניות, יא, תשל"ח, עמ' 3-2. 
* י' זוסמן, כתובת מבית הכנסת של רחוב בעמק בית שאן, קדמוניות, ח, תשל"ו, עמ' 128-123.

קטגוריה:קצרמר ארכאולוגיה
קטגוריה:השומרון
קטגוריה:יישובים יהודיים בארץ ישראל בתקופת המשנה והתלמוד
גימארייש

גימארייש (בפורטוגזית: Guimarães) היא עיר ורשות מקומית במחוז בראגה בצפון-מערב פורטוגל. יש המכנים אותה "ערש הלאום הפורטוגלי" בזכות התפקיד שמילאה בהיסטוריה הפורטוגלית. המרכז ההיסטורי שלה הוכרז ב-2003, על ידי אונסק"ו, כאתר מורשת עולמית, וכעבור 20 שנים ההכרזה הורחבה כך שתכלול גם את אזור קואורוש (Zona de Couros), רובע הבורסקאות של העיר.

==גאוגרפיה==
גימארייש שוכנת למרגלות רכס Serra da Penha. היא נמצאת 20 קילומטר דרום-מזרחית מבירת המחוז בראגה ו-45 קילומטר צפונית-מזרחית מפורטו.

==היסטוריה==
אפונסו הראשון, המלך הראשון של פורטוגל, נולד בגימארייש. בנוסף לכך קרב סאו ממדה (Batalha de São Mamede), הנחשב אירוע מכונן בהיסטוריה של פורטוגל, נערך בקרבתה בשנת 1128. בזכות אירועים אלה יש המכנים אותה "ערש הלאום הפורטוגלי".

על פי חפירות ארכאולוגיות האזור היה מיושב כבר בתקופה הכלקוליתית. קיימים באזור גם שרידים רומאים.

העיר הנוכחית נוסדה במאה העשירית, עם הקמתו של מנזר במקום. במאה ה-11 הוקם מבצר להגנה על העיירה המתפתחת.

== אתרים בעיר ==
* כיכר אוליביירה (Praça da Oliveira) במרכז ההיסטורי של העיר.
* טירת גימארייש (Castelo de Guimarães), נבנתה במאה ה-10 בסגנון רומנסקי. אפונסו הראשון, המלך הראשון של פורטוגל, נולד בטירה בשנת 1109.
* ארמון דוכסי ברגנסה (Paço dos Duques de Bragança), נבנה במאה ה-15 בסגנון רומנסקי, על יד דוכס ברגנסה (Duque de Bragança) אפונסו הראשון.
* ארמון וילה פלור (Palácio Vila Flor), נבנה במאה ה-18. משמש כיום כמרכז תרבות של העיר.

==גלריה==
<gallery>
Praça da Oliveira 01.jpg|כיכר אוליביירה במרכז ההיסטורי של גימארייש
Arco a la Plaza de Oliveira en Guimarães.JPG|כיכר אוליביירה.
Castelo de Guimarães Castelo da Fundação.JPG|טירת גימארייש.
Paço dos Duques 1.jpg|ארמון דוכסי ברגנסה.
Cópia de Centro Cultural Vila Flor 085.jpg|וילה פלור.
</gallery>

==קישורים חיצוניים==

* 
* 
* [https://www.visitportugal.com/en/node/73742/ אתר תיירותי] 
* [https://whc.unesco.org/en/list/1031/ המרכז ההיסטורי בגימארייש ואזור קואורוש] באתר אונסק"ו 

==הערות שוליים==

קטגוריה:פורטוגל: ערים

קטגוריה:פורטוגל: אתרי מורשת עולמית
נאנטר

נאנטר (בצרפתית: Nanterre) היא עיר הנמצאת בחבל איל-דה-פראנס, צרפת, בה מתגוררים 90,903 תושבים.

בעיר ממוקמת אוניברסיטת פריז X - נאנטר בה לומדים כ-33 אלף סטודנטים. מתחם לה דפאנס נמצא בחלקו בתחומי העיר וכלל משרדים של סוסייטה ז'נרל.

== חינוך וספורט ==
בנאנטר ישנם ארבעה בתי ספר תיכוניים. מועדון הכדורסל נאנטר פועל בעיר מאז .

==ערים תאומות==

==קישורים חיצוניים==

* 

* 
* 

קטגוריה:צרפת: גאוגרפיה
דינמומטר

הדינמומטר (dynamometer) הוא מכשיר אינדיקטור של כוח (פיזיקה), ששימושו במכניקה קינטית, למדידת כוח כגון: משקל, לחץ ואלסטיות.

יש מספר סוגים של דינמומטר, הנפוץ מביניהם הוא המכשיר המודד את כוח המשקל, הבנוי מקפיץ וחוגה כך שכל שינוי באורכו של הקפיץ הוא למעשה כוח. כאשר כוח הקפיץ ידוע מראש וידוע מהו השינוי באורך של הקפיץ בהתאם ליחידת מידה מוסכמת, ניתן למדוד בעזרתו כוח. לדוגמה: "שמו על הקפיץ 1 ק"ג והקפיץ זז כ-1 סנטימטר". משמע כול 1 ק"ג או 9.8 ניוטון שיופעל על הקפיץ יגדיל את אורכו של הקפיץ ב-1 ס"מ. אין להתבלבל בין מסה לכוח: הדינמומטר הוא מכשיר המודד כוח ולא מסה.

==קישורים חיצוניים==

* 

קטגוריה:מכשירי מדידה
אודימוניה

אֶוּדימוניה (יוונית: εὐδαιμονία <small></small>, אנגלית: eudaemonia או eudemonia) היא מילה יוונית שמשמעותה לרוב אושר או רווחה; "שגשוג אנושי" הוצע בתור תרגום מדויק יותר.

מבחינה אטימולוגית היא מכילה את המילים "eu" (טוב) ו "daimōn" (רוח). זהו מושג מרכזי באתיקה של אריסטו ובפילוסופיה פוליטית, יחד עם המונחים: ארטה (aretē, מובן בעיקר כ"הצטיינות מוסרית" או "מצוינות") ופרונסיס (מובן בעיקר כ"חכמה מעשית או מוסרית"). בכתבי אריסטו, אודימוניה משמשת כמונח המציין את הטוב האנושי העליון (מבוסס על מסורת יוונית קדומה יותר), ואכן זו המטרה של הפילוסופיה המעשית, כולל אתיקה ופילוסופיה פוליטית, לשקול (וגם לחוות) מהו באמת, ואיך ניתן להשיגו.

הדיון על הקשר בין תכונת המידה הטובה (ethikē aretē) ואושר (אודימוניה) הוא אחד הנושאים המרכזיים באתיקה של העת העתיקה, והוא נתון למחלוקות רבות. כתוצאה מכך, ישנן מספר תפיסות לגבי אודימוניה. שתי התפיסות המשפיעות ביותר הן של אריסטו ושל הסטואיקנים. אריסטו תופס את תכונת המידה הטובה ואת הפרקטיקה שלה כדבר המכונן החשוב ביותר להשגת אודימוניה, אבל מכיר גם בחשיבותם של דברים חיצוניים כתנאים הכרחיים, כגון: בריאות, עושר ויופי. לעומת זאת, הסטואיקנים תופסים את תכונת המידה הטובה כהכרחית ומספיקה להשגת אודימוניה ולמעשה אינם מכירים בצורך בדברים חיצוניים.

==קישורים חיצוניים==

* 

קטגוריה:פילוסופיה יוונית
קטגוריה:פסיכולוגיה חיובית
קטגוריה:אריסטו
קטגוריה:אתיקה
580-589 לפנה"ס

שימו לב: ערך זה מכיל אירועים מן השנים 589–580 לפנה"ס

== אירועים ומגמות ==
ממלכת יהודה נכבשת בידי נבוכדנאצר השני מלך בבל, [[בית המקדש הראשון נחרב ומתחילה גלות בבל השנייה]]
* 589 לפנה"ס – נבוכדנאצר השני מתחיל במצור על ירושלים, האופרה נבוקו קבעה את התאריך בשנת 587 לפנה"ס.
* 586 לפנה"ס – ממלכת יהודה נכבשת בידי נבוכדנאצר השני מלך בבל, בית המקדש הראשון נחרב ומתחילה גלות בבל השנייה.
* 28 במאי 585 לפנה"ס – ליקוי חמה מתרחש כפי שנחזה על ידי תאלס איש מילטוס, כאשר אליאטס מלך לידיה מנצח בקרב את קסרסס מלך מדי. ניצחון זה מוביל להפסקת אש.
* 585/584 לפנה"ס – אסטיאגס מחליף את אביו קסרסס מלך מדי ויהיה מלך מדי האחרון עקב כיבוש מדי על ידי כורש וסיפוחה לתוך הממלכה האחמנית.
* 585 לפנה"ס – נפילת ממלכת אוררטו בעקבות פלישת ממלכת מדי אשר תיפול בעצמה 35 שנים מאוחר יותר כאשר תיכבש על ידי כורש, ותסופח לתוך הממלכה האחמנית.
* 582 לפנה"ס – התנגשות צבאית בין כוחות בבל ומצרים.
* 582 לפנה"ס – המשחקים הפיתיים מתרחשים בדלפי.
* 581/582 לפנה"ס – המשחקים האיסתמיים מתקיימים בקורינתוס.
* 580 לפנה"ס – כנבוזי הראשון מחליף את כורש הראשון ומתמנה למלך אנשאן.
* 580 לפנה"ס – "צעיר עומד" (קורוס) נוצר. כעת הוא נמצא במוזיאון המטרופוליטן לאמנות, ניו יורק, ארצות הברית.

== אנשים משמעותיים ==
* נבוכדנצר השני, מלך בבל.
* 585 לפנה"ס – לידתו של אנכסימנס, פילוסוף יווני.
* 585 לפנה"ס – מותו של הקיסר ג'ימו, ראשון קיסרי יפן.
* 580 לפנה"ס – מותו של כורש הראשון מלך אנשאן והחלפתו על ידי בנו, כנבוזי הראשון אשר היה אביו של כורש הגדול.

==קישורים חיצוניים==

קטגוריה:המאה ה-6 לפנה"ס לפי שנים
*
אנדרטת מחנה המעצר בלטרון

אנדרטת מחנה המעצר בלטרון היא אנדרטה לזכר עצורי המחתרות העבריות בארץ ישראל, שהיו במחנה המעצר בלטרון.

האנדרטה נמצאת לצד הכביש, המחבר את כביש 3 לנווה שלום וצמודה לאתר ההנצחה של גדוד 32 בחטיבת אלכסנדרוני. האנדרטה הוצבה במקום בספטמבר 2016. היא בוצעה על ידי האמן חן וינקלר ותוכננה על ידי האדריכל יהודה יהב, שתכנן גם את אנדרטת חטיבת אלכסנדרוני במקום. האנדרטה הוקמה בסיוע המועצה לשימור אתרי מורשת בישראל ונציגי ההגנה, האצ"ל והלח"י.

בבסיס האנדרטה מתוארת ההיסטוריה של כליאת אסירי המחתרות במחנה. במרכז יש תרשים של מחנה המעצר לטרון א' מ-1945 ומעליו סמלי שלוש המחתרות. למעלה יש אלמנט פיסולי של גדר תיל המסמל את המעצר וציפור המסמלת את הרצון לחופש.

==קישורים חיצוניים==

* [http://www.malon.co.il/article.aspx?id=41890&catid=3351 אנדרטה לעצורי המחתרות בלטרון] , באתר malon

מחנה המעצר בלטרון
מחנה המעצר בלטרון
פונטיאק

פונטיאק (באנגלית: Pontiac) הוא מותג רכב, של חברת ג'נרל מוטורס. ייצור רכבי פונטיאק הופסק בשנת 2010, אך המותג נותר רשום על שם חברת ג'נרל מוטורס.

==היסטוריה==
באמצע שנות ה-20 של המאה העשרים החלה ג'נרל מוטורס בתוכנית שיווק שמטרתה הייתה לבדל מספר מותגי רכב על בסיס מחירם. באותה תקופה היה פער מחירים גדול בין המותג הזול ביותר (שברולט) למותג הבא אחריו (אוקלנד) ונוצר צורך במותג רכב נוסף במדרגת מחיר שתסגור את הפער. המותג "פונטיאק" החל לפעול בשנת 1926 כמותג אח למותג אוקלנד, והיה אחד ממספר מותגי אח שהחלו לפעול באותה תקופה. במהרה עלו רכבי פונטיאק על המותג האח בפופולריות.

בשנת 1933 ולאור הפופולריות הגואה של רכבי פונטיאק, הוחלט להחליף את שם החברה מ"אוקלנד" ל"פונטיאק", ופונטיאק הפכה למותג אח לשברולט. בכך הפך פונטיאק למותג האח היחיד ששרד לאחר המותג המקורי, ובדיעבד גם למותג האח היחיד שהמשיך לפעול אחרי שנות ה-40 של המאה העשרים. ג'נרל מוטורס מכרה רכבי פונטיאק בארצות הברית, קנדה ומקסיקו. במשך שנים מותג פונטיאק כרכב ביצועים, אך בפועל היה רכב רגיל. פונטיאק הייתה פופולרית בעיקר בקנדה, שם שווקה במשך שנים כרכב זול.

בסוף שנת 2008 ותחילת שנת 2009, לאור בעיות כספיות והחלטה לבצע ארגון מחדש של החברה, הודיעה ג'נרל מוטורס שתחדל מלשווק רכבים תחת המותג "פונטיאק" החל מסוף שנת 2010, ותתמקד בשיווק ארבעה מותגים בלבד בצפון אמריקה, שברולט, ביואיק, קאדילק ו-GMC. הרכב האחרון שמותג כ"פונטיאק" נבנה בינואר 2010, אך בפועל הופסק הייצור כבר בדצמבר 2009. ההסכמים עם סוכנויות פונטיאק הגיעו לסיומם בחודש מרץ 2010.

==קישורים חיצוניים==
* 
לוגו פונטיאק בחזית מכונית

* [https://books.google.co.il/books?id=NnkrFxw9AMcC&pg=PT153&lpg=PT153&dq=pontiac+deluxe+six&source=bl&ots=GyCizhxh84&sig=BPobCmoMOpPjK0abkqRmglV6NmU&hl=iw&sa=X&ved=0ahUKEwijoO_EqIrTAhVHWhQKHax8DJY4ChDoAQheMAk#v=onepage&q=pontiac%20deluxe%20six&f=false קטלוג מכוניות פונטיאק 1926–2002 ]

==הערות שוליים==

*
קטגוריה:מותגי רכב
1703 בצרפת

שנת 1703 בצרפת הייתה השנה בה ציינה צרפת 716 שנות לאום.

== מנהיגים ==
* מונרך - לואי הארבעה עשר, מלך צרפת

== אירועים ==
* מצור קהל שהביא לניצחון צרפתי במלחמה.
* מצור גוואדלופ.

== נפטרו ==
לואיס הקטור דה שאלי, פוליטיקאי צרפתי
* 16 במאי – שארל פרו, סופר (נולד ב-1628).
* לואיס הקטור דה שאלי - פוליטיקאי

==קישורים חיצוניים==

== הערות שוליים ==

*
1792 בצרפת

שנת 1792 בצרפת הייתה השנה בה ציינה צרפת 805 שנות לאום.

== מנהיגים ==
* מונרך - לואי השישה עשר, מלך צרפת (ויתר ב-21 בספטמבר)

== אירועים ==
המשמר הלאומי של פריז עוזב את העיר ומצטרף לצבא., ספטמבר 1792

=== ינואר ===
* 2 בינואר – המדינה מוציאה כתבי אישום נגד לואי השמונה עשר, שארל העשירי ועוד כמה אנשים שברחו לאחר נפילת הבסטיליה.<ref></ref>
* 16 בינואר – לואי השמונה עשר נשלל מזכותו האפשרית להיות יורש עצר.<ref></ref>

=== אוגוסט ===
* 20 באוגוסט – קרב ורדן

=== ספטמבר ===
* 20 בספטמבר – קרב ואלמי

==קישורים חיצוניים==

==הערות שוליים==

*
מלחם ברכאת

מלחם ברכאת (בערבית: ملحم بركات; 15 באוגוסט 1942 – 28 באוקטובר 2016) היה זמר ומלחין לבנוני נודע. צורת השירה והלחן של ברכאת היו ייחודיות והפכו אותו לאחד הזמרים המפורסמים והמוערכים בלבנון..

== ביוגרפיה ==
ברכאת בחגיגות עיד אל פיטר, 2012
נולד בכפר שימא בלבנון וגדל כנוצרי אורתודוקסי שהשתייך לכנסייה האנטיוכית. בילדותו הושפע משיריו של המוזיקאי המצרי מוחמד עבד אל-והאב. בעודו בבית הספר הלחין לראשונה שיר למילים שפורסמו בכתב העת של בית הספר. בתקופה זו נהג לשיר באירועים שנערכו בבית הספר ובמופעי איתור כישרונות שונים. בהמשך הצטרף לתיאטרון המוזיקלי של האחים רחבאני, שם שר במקהלה והיה סולן ראשי בהצגה "האביב השביעי" ב-1984. בשנים אלה החל להפיק שירים לעצמו בניב לבנוני ייחודי, שבו עשה שימוש לאורך כל הקריירה שלו. בתקופה זאת הלחין שירים לזמרים ערבים בולטים במאה ה-20, בהם הזמרות סבאח, סמירה טאופיק, מאג'דה א-רומי והמוזיקאי ודיע א-סאפי.

הוא השתתף כשחקן וזמר במחזות ואופרטות של האחים רחבאני, ובסרטים שונים בשנות ה-80 של המאה ה-20. בין שיריו המפורסמים בשנים אלו היו "כבוש אל טוטי" ו "ווחדי אנא". 

בין להיטיו בשנות ה-90 ובעשורים הראשון והשני של המאה ה-21 היו "חביבי אינתא", "אמרין (على بابي واقف قمرين)" ו"פארח א-נאס".

ברכאת שר במבטא לבנוני, וביקר לעיתים את עמיתיו הלבנונים על העדפותיהם לשיר במבטא מצרי מטעמים מסחריים. כן שיתף פעולה עם זמרות מפורסמות כמו נג'וא כרם, ומאג׳דה א-רומי. אף על פי שהפופולריות שלו במצרים צנועה, הוא זכה להערכה רבה במזרח התיכון ובעולם הערבי ואף מחוצה להם, והופיע באוסטרליה, בדרום אמריקה, בקנדה ובארצות הברית.

ברכאת נישא לראשונה לסועאד, אחותה של הזמרת הלבנונית סבאח. בשנית נישא לראנדה עאזר, וממנה נולדו לו שלושה ילדים. בשלישית נישא לזמרת ולשחקנית הלבנונית מאי חרירי, ויחד נולד לזוג בן.

הלך לעולמו ב-28 באוקטובר 2016 ממחלת הסרטן בבית חולים בביירות.

== לחני שיריו בשירת הבקשות הירושלמית ==
שיריו של ברכאת פופולריים בקרב חובבי שירת הבקשות הירושלמית. חלק מהלחנים של שיריו מבוצעים בידי זמרים, חזנים ופייטנים בשירת הבקשות, בהם יחיאל נהרי, דוד שירו, זיו יחזקאל, יניב בן משיח, חיים ישראל ועוד, בשילוב מילות קודש. כך לדוגמה השיר "עלא באבי" מושר בעברית כ"על לבבי", השיר "כיף" כ"כי אשמרה שבת", השיר "חביבי אינתא" כ"חביבי אתה", ו"וואלה מארה" כ"לך ארנן". גם עופר לוי, איציק קלה, מאור אדרי, זוהיר פרנסיס ושריף הוציאו גרסאות כיסוי לשיריו של ברכאת.

== קישורים חיצוניים ==

* 

* 

==הערות שוליים==

2016 10
קטגוריה:מוזיקאים לבנונים
קטגוריה:זמרים לבנונים
קטגוריה:זמרים-יוצרים
קטגוריה:ילידי 1945
קטגוריה:לבנונים שנפטרו ב-2016
קרב פורט וושינגטון

קרב פורט וושינגטון (באנגלית: Battle of Fort Washington) היה קרב שהתרחש בניו יורק ב-16 בנובמבר 1776, במהלך מלחמת העצמאות האמריקאית, בין הצבא הקונטיננטלי של ארצות הברית לבין צבא בריטניה הגדולה. הקרב הסתיים בניצחון הכוח הבריטי, שהכניע את שרידי חיל המצב האמריקני בפורט וושינגטון, ליד הקצה הצפוני של מנהטן. תבוסה זו הייתה מהגרועות ביותר שספג הצד האמריקני במהלך המלחמה.

לאחר שהובס הצבא הקונטיננטלי תחת פיקודו של גנרל ג'ורג' וושינגטון בקרב וייט פליינס, תכנן הצבא הבריטי תחת פיקודו של לוטננט גנרל ויליאם האו ללכוד את פורט וושינגטון, המעוז האמריקאי האחרון במנהטן. וושינגטון הוציא צו לגנרל נתנאל גרין לנטוש את המבצר, ולהסיג את חיל המצב, שמנה אז כ-1,200 איש, מספר שגדל מאוחר יותר והגיע ל-3,000. קולונל רוברט מאגאו, מפקד המבצר, סירב לנטוש אותו מפני שהאמין שהמבצר יכול לעמוד בפני התקפה בריטית. לפני שוושינגטון הספיק להגיע למקום על מנת לבחון את המצב בעצמו, תקפו כוחותיו של האו את המבצר.

האו הוציא לפועל את ההתקפה שלו ב-16 בנובמבר. הוא הוביל הסתערות משלושה צדדים: צפון, מזרח ודרום. הגאות והשפל באזור נהר הארלם מנע מחלק מהכוחות את הנחיתה, וגרמו לעיכוב ההתקפה. בהתקפה הבריטית על הביצורים, נפלו ההגנות האמריקאיות הדרומיות והמערביות במהירות. כוחות אמריקנים בצד הצפוני נאבקו בהתקפה ההסיאנית בעקשנות עזה, אולם בסופו של דבר גם הם הוכנעו. כאשר הייתה המצודה מוקפת בים וביבשה על ידי הבריטים, בחר קולונל מאגאו להיכנע. בקרב נהרגו 59 אמריקאים ו-2,837 חיילים נפלו בשבי הבריטי.

לאחר תבוסה זו, נרדף צבאו של וושינגטון ברחבי ניו ג'רזי, ונסוג בהדרגה לפנסילבניה. הבריטים לעומתם, צרפו לשלטונם בניו יורק את מזרח ניו ג'רזי.

==קישורים חיצוניים==

==הערות שוליים==

פורט וושינגטון
פיקסל (טלפון חכם)

"פיקסל" ו"פיקסל XL" (באנגלית: Pixel) הם טלפונים חכמים אשר פותחו ושווקו על ידי גוגל. הם הושקו במהלך אירוע עיתונות ב-4 באוקטובר 2016 ומריצים את אנדרואיד נוגט 7.1. הם הסמארטפונים הראשונים בסדרת ה-Google Pixel. הטלפונים האלו שייכים לשורת מוצרים הכוללת את פיקסל C ואת פיקסל Chromebook.

==מפרט==
===חומרה===
שני הדגמים עטויים במעטפת אלומיניום ובגבם זכוכית ליד המצלמה וחיישן טביעת האצבע. בתחתית המכשירים ישנו חיבור מסוג USB-C שתומך ב-USB 3.0 ומשמש להטענה ולהעברת קבצים. בקצה העליון קיימת יציאת שמע סטנדרטית. שניהם מכילים מעבד מסוג Snapdragon 821 מבית Qualcomm, וגם זיכרון בנפח של 4GB מסוג LPDDR4. הדגמים שונים זה מזה בגודלם ובקיבולת הסוללה שלהם. המסך של הדגם הקטן יותר, פיקסל, הוא בגודל 5 אינץ', ברזולוציית 1080p ומסוג AMOLED. ואילו המסך של הדגם הגדול יותר, פיקסל XL, הוא בגודל 5.5 אינץ', ברזולוציית 1440p ומאותו הסוג. בנוסף, קיבולת הסוללה של הפיקסל היא 2,770 mAh לעומת זו של הפיקסל XL, שהיא 3,450 mAh. עם זאת, שניהם משווקים בנפח אחסון של 32GB או 128GB.

==קישורים חיצוניים==

* 

קטגוריה:מכשירי חברת גוגל
קטגוריה:מכשירי אנדרואיד
קטגוריה:גוגל פיקסל